Oktaedrit

D'Oktaedritte sinn déi heefegst Grupp vun Néckel-Eisemeteoritten. Si bestinn aus de Minerale Kamacit an Taenit. Wann d'Uewerfläch vun dëse Meteoritte poléiert an ugeätzt gëtt, da weise sech déi typesch Widmanstätten-Strukturen. Si bestinn aus Kamacitsträifen, déi duerch dënn Lamelle vun Taenit getrennt ginn. An der drëtter Dimensioun läit de Kamacit a Placke vir, déi parallel zu de Fläche vun engem Oktaeder festgeluecht sinn, dofir den Numm Oktaedrit.

D'Oktaedritte gi weider no der Breet vun de Kamacitsträifen a Strukturklassen ënnerdeelt, dobäi besteet en Zesummenhank mat dem NéckelgehaltVagn F. Buchwald, Handbook of Iron Meteorites, Univ. of California Press, 1975:
 Ganz graff Oktaedritten, méi wéi 3,3 mm, 5-9 % Ni
 Graff Oktaedritten, 1,3 bis 3,3 mm, 6,5-8,5 % Ni
 Mëttel Oktaedritten, 0,5 bis 1,3 mm, 7-13 % Ni
 Reng Oktaedritten, 0,2 bis 0,5 mm, 7,5-13 % Ni
 Ganz reng Oktaedritten, méi kleng wéi 0,2 mm, 17-18 % Ni

Ausserdeem kënne si no hirem Néckelgehalt an de Spuerenelementer Germanium, Gallium an Iridium an déi cheemesch Gruppen I bis IV agedeelt ginnJohn. T. Wasson, Meteorites, Springer-Verlag 1974.. Donieft existéiert nach eng Rei vun Oktaedritten, déi bis elo kenger vun dëse Gruppen zougedeelt konnte ginn an déi dofir als anomal bezeechent ginn.

Bekannt Vertrieder vun den Oktaedrittegruppe sinn: Gibeon-Meteorit, Sikhote-Alin-Meteorit, Campo-del-Cielo-Meteorit, Canyon-Diablo-Meteorit, Morasko-Meteorit, Nantan-Meteorit, Toluca an d'Cranbourne-Meteoritten.

 Kuckt och 

 Meteor
 Meteorit
 Meteorid
 Meteorittelëscht

Kategorie:Eisemeteoritten